Broj: 02-1-2069-1/24

Sarajevo, 03.12.2024. godine

Na osnovu člana 69. Zakona o visokom obrazovanju („Službene novine Kantona Sarajevo“ broj: 36/22), člana 111. Statuta Univerziteta u Sarajevu, člana 14. stav 2. tačka a) Pravilnika o postupku usvajanja i izmjene studijskih programa na Univerzitetu u Sarajevu broj 01-8-71-1/24 od 24.04.2024. godine, na prijedlog Vijeća doktorskog studija, po prethodnoj saglasnosti sekretara, Vijeće Univerziteta u Sarajevu- Fakulteta političkih nauka na sjednici održanoj 03.12.2024. godine donosi

**ODLUKU**

**o tehničkoj izmjeni Nastavnog plana i programa trećeg ciklusa studija 2016/2017 i 2014/2015**

1. Nastavni plan i program trećeg ciklusa studija 2016/2017 i 2014/2015 usvojen Odlukom Senata Univerziteta u Sarajevu o usvajanju NPP broj: 01-38-4407/14 od 26.11.2014. i Odlukom Senata Univerziteta u Sarajevu o usvajanju – izmjene i dopune NPP broj: 01-4464/16 od 29.06.2016. godine, mijenja se na način umjesto do sada upisanog predmeta: ***Izrada doktorske disertacije u VI semestru koji nosi 60 ECTS i V semestra bez predmeta*,** treba da stoji: u ***V semestru Izrada doktorske disertacije (30 ECTS), a u VI semestru Odbrana doktorske disertacije (30 ECTS).***
2. U ostalom dijelu Nastavni plan i program iz tačke I ove Odluke ostaje neizmijenjen.

**Obrazloženje:**

Zbog potrebe dodjele ECTS-a za odbranu doktorske disertacije, nakon uočenih tehničkih nedostataka u vezi sa ECTS bodovima ukazala se potreba za tehničkom izmjenom Nastavnog plana i programa trećeg ciklusa studija 2016/2017. (Odluka Senata Univerziteta u Sarajevu o usvajanju – izmjene i dopune NPP broj: 01-4464/16 od 29.06.2016. godine) i 2014/2015. (Odluka Senata Univerziteta u Sarajevu o usvajanju NPP broj: 01-38-4407/14 od 26.11.2014.). Slijedom navedenog Vijeće Univerziteta u Sarajevu-Fakulteta političkih nauka, donijelo je Odluku kao u izreci.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

  **DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **Prof.dr. Sead Turčalo**

**Dostaviti:**

1. Materijal za Vijeće

2. UTIC

3. a/a